༄༅། །མཁྱེན་བརྩེའི་གཟིགས་སྤྱན་ཨུཏྤལ་འདབ་ ་འདབ་ལྟར་ཡངས་
པ་མི་རྗེ་ལྟ་སྲས་རིན་པོ་ཆེའི་སྐུ་དྲུང་དུ། ཆེད་འབུལ། དེང་། ལེགས་བྱས་གཏིང་
མཐའ་མི་དཔོག་པའི་ཆུ་གཏེར་ཆེན་པོའི་བཅུད་དུ་འཁྲུངས་པའི་སྐུ་འཚོ་དཔག་བསམ
ལྗོན་བཟང་། ༀས་བུའི་ཁུར་
177

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

ལྕིས་དུད་པས། ལྟོས་བཅས་ཡོངས་ལ་བསམ་དགུའི་འདོད་པ་འཇོ་བའི་དཔལ་དུ་
བཞུགས་པ་ནས། ཐུགས་བརྩེའི་དྲི་ཞིམ་དང་འགྲོགས་པའི་གསུང་གི་ངད་པ་ཕེབས་
པ་བཀའ་དྲིན་གྱི་གྲིབ་བསིལ་སྣུམ་པོས་སླར་ཡང་དབུགས་ཕྱུང་བར་གྱུར། འདིར་
ཡང་འབྱུང་འདུས་སྙོམས་ཤིང༌། བསམ་སྤྱོད་དགེ་བའི་རྒྱུན་དང་འབྲེལ་བའི་རྣམ་
གཡེངས་ཆུ་གཉེར་འཛད་མེད་སྔར་བཞིན་མཆིས་ལགས། མཚམས་ཞུ།
སླད་ཆར་ཡང་། སྐྱེ་དགུར་ཕན་བདེའི་ཉི་མ་ཡུན་དུ་འདྲེན་པའི་ཤིང་རྟ་པ་གང་གི་ཞབས་
ཟུང་ཕྱོགས་ལས་རྣམ་པར་རྒྱལ་བའི་ཁྲི་ཆེན་པོ་ཡུན་རིང་པོར་བརྟན་ཅིང་བརླིང་ཏེ།
དོན་ལྡན་གྱི་མཛད་འཕྲིན་ཡར་ཟླ་ལྟར་རྒྱས་པ་ནས། འདིར་ཡང་བརྩེ་བས་རྣམ་ཀུན
སྐྱོང་བའི་བཀའ་དྲིན་རྒྱུན་བཟང་ཡལ་བར་མི་འདོར་བ་ཕེབས་འོས་གླིང་བུ་ཡིད་དང་རྣ
བའི་དཔལ་དུ་ཆད་མེད་སྒྲོགས་པ་མཁྱེན་མཁྱེན་ཞུ་ཞུ། ཞུ་འདེགས་ སོགས།
ཡང་ན།